Arbejdsark til: Fra Salonen til gaden: kvinders handlerum under Den Franske Revolution


1)  Før-læsning: Skriv ned: hvad ved du om Revolutionen og køn?
· Hvad forbinder du med Den Franske Revolution?
· Hvad tror du, kvinders rolle var?
· Hvilke “rum” (steder i samfundet) har du set kvinder og mænd i historien?
2) Læs hele dokumentet igennem og vælg 2 af kvinderne, der appellerer mest til dig. Mens du læser, kan du notere for hver enkelt kvinde:
· Hvem var hun? hvilke rum bevægede hun sig i? hvad ønskede hun? hvilke handlinger gjorde hende vigtig? hvilke begrænsninger mødte hun (tænk her i køn, klasse, politik)? 
3) Find sammen med de andre, der også har valgt ”din” kvinde (her håber vi I fordeler jer nogenlunde ligeligt 😊)
· Fortæl først de andre, hvorfor netop ”din” kvinde appellerede til dig ift. de 5 andre kvinder, du også kunne have valgt.
· Identificer derefter, hvordan ”din” kvindes liv og handlemuligheder kan forstås i forhold til kategorierne:
 
A) Køn som social konstruktion
B) Offentlig/privat
C) Synlig/usynlig (både i samtiden og i historieskrivningen)
D) Intersektionalitet

· Til sidst didaktisk refleksion: ”hvordan kan denne type analyse overføres til folkeskoleelever? Fx hvordan kan elever lære om magt og magtrelationer uden at det bliver alt for abstrakt?
· Lav i hånden på et A3-ark en opsamlende oversigt over og KORT præsentation af jeres samtaler og hæng op
· Matrixbesøg hvor vi præsenterer for hinanden (forhåbentligt går det nogenlunde op 😊) 
· Find tilbage til din oprindelige gruppe og fortæl om 3 ting I lærte af at besøge de andres opslag og 1 undringsspørgsmål, I gerne ville have arbejdet videre med, hvis vi havde haft tid.  
4) Tidslinje: Hvor åbnede og lukkede dørene sig?

· Lav en mini-tidslinje over kvindens liv under revolutionen med farver for muligheder og begrænsninger (fx grøn= muligheder, rød = begrænsninger). Her skal du også trække på de andre tekster vi har læst og de tidslinjer, vi lavede sidst.
· Præsenter din tidslinje for en af den andre grupper og diskuter: er der forskelle på, hvornår muligheder åbner og lukker sig alt efter kvindens sociale status? Eller kan I sige noget generelt om, hvilke betingelser der henholdsvis åbnede og lukkede kvindernes handlerum?  

5) Vælg en af de følgende opgaver: 

A) Mini‐rollespil / “levende historie”: Hvilken kvinde er du?
· I skal lave en tale hvor I præsenterer jer selv –dvs. ”jeres kvinde” og forsvarer jeres valg og fravalg. Husk at forklare jeres motiver og begrænsninger og husk at forholde jer til revolutionens udvikling. 
· Præsenteres som ”hot seat” hvor de andre skal stille spørgsmål 

B) Undervisningsdesign-opgave: “Lav et lektionsforløb a 45-90 minutter om "din" kvinde” som indeholder

· Et læringsmål (viden plus færdigheder)
· En aktivitet
· En ide til læremidler (kilde, billede, kort citat fra tekst, etc. søg på nettet men tjek lige med mig før I vælger herfra. Se også billeddokument under modulet)
· Et elevoutput, som du kan evaluere
· Forslag til evalueringskriterier
· Præsenteres som PowerPoint eller lignende
Eksempel Manon Roland → “Eleverne skal kunne forklare forskellen på at være synlig i idéudvikling vs. usynlig i beslutningstagning.”


C) Hendes rum – tegning eller collage (analogt - ikke AI-genereret)

· Visualiser de rum, ”jeres” kvinde især færdedes i (salon, gade, fængsel, fest)
· Tilføj små noter: “Her havde hun magt…” / “Her var hun begrænset…”
· Præsenter for de andre



Ekstraopgave: Vælg én “fase” fra power pointen:

· Herstory
· Patriarkat/offentlig–privat
· Køn som analytisk kategori
· Intersektionalitet
· Global/postkolonial kønshistorie
· 
Anvend fasen til ”jeres” kvindes historie og sammenlign med mindst en af de andre kvinder.
Eksempel:
Intersektionalitet → Pauline Léon → køn + klasse → hvorfor adskiller hendes organisatoriske muligheder sig fra Germaine de Staëls.


